Ericu950/Stoicheia-meter-silver huggingface dataset:
μεγίστου δὲ φόβου πᾶσιν ἐμπεσόντος , ἐπειδὴ δῆλον ἦν μηκέτι στασιάζειν τὸ πλῆθος , δημοσίᾳ προελθὼν ὁ τῆς πόλεως ὕπαρχος ὡς ἐξετάσων τὰ περὶ τῆς πυρᾶς τῆς ἐκκλησίας καὶ τοῦ βουλευτηρίου πολλοὺς χαλεπῶς ἐτιμωρήσατο ·
ἕλλην γὰρ ὢν ὡς ἐπεγγελῶν ταῖς συμφοραῖς τῆς ἐκκλησίας καὶ πρὸς ἡδονὴν ἔσχε τὸ συμβάν .
ἐν δὲ τῷ τότε καὶ Εὐτρόπιός τις ἀναγνώστης παραχθεὶς ἐπὶ καταμηνύσει τῶν ἐμβαλόντων τὸ πῦρ οὔ τε βοείαις οὔ τε ξύλοις οὔ τε ὄνυξι ξαινόμενος πλευράς τε καὶ παρειάς , ἐπὶ τούτοις τε καὶ τὸν ὑφαπτόμενον τῷ σώματι πυρσὸν ὑπομείνας , καὶ ταῦτα νέος ὢν καὶ ἁπαλόχρως , οὐδὲν ὡμολόγησεν εἰδέναι .
μετὰ δὲ τὰς βασάνους ἐγκλείεται εἰς τὸ δεσμωτήριον , ἔνθα δὴ οὐκ εἰς μακρὰν ἐτελεύτησεν .
ἄξιον δὲ τῇ γραφῇ παραδοῦναι καὶ τὸ συμβὰν ἐπ αὐτῷ ὄναρ 0 .
σισιννίῳ γὰρ τῷ ἐπισκόπῳ τῆς τῶν Ναυατιανῶν αἱρέσεως ἤδη καθεύδοντι ἀνήρ τις κάλλει καὶ μεγέθει περιφανέστατος , παρεστὼς τῷ θυσιαστηρίῳ τῆς αὐτῶν ἐκκλησίας , ἣν εἰς τιμὴν Στεφάνου τοῦ πρωτομάρτυρος ᾠκοδόμησεν , ἔδοξεν ἀδημονεῖν ἐπὶ σπάνει ἀγαθῶν ἀνδρῶν , ὡς τούτου χάριν τὴν πᾶσαν πόλιν περιεληλυθὼς καὶ μηδένα εὑρὼν ἢ μόνον Εὐτρόπιον 0 .
πρὸς δὲ τὴν ὄψιν καταπλαγεὶς ὁ Σισίννιος πρός τινα τῶν ὑπ  αὐτὸν πιστοτάτων πρεσβυτέρων ὁμολογήσας τὸ ὄναρ ἐκέλευσεν ἀναζητεῖν τὸν ἄνδρα ὅστις εἴη .
ὁ δὲ εὐστόχως συμβαλὼν ὡς ἐν τοῖς ἔναγχος ἐπὶ τοῦ ὑπάρχου βασανισθεῖσιν εἰκὸς εἶναι τοιοῦτον , περιιὼν τὰ δεσμωτήρια ἐπυνθάνετο εἴ τίς ἐστιν ἐν αὐτοῖς Εὐτρόπιος 0 .
καὶ εὑρὼν εἰς λόγους αὐτῷ ἦλθε καὶ διηγήσατο τοῦ ἐπισκόπου τὸ ὄναρ , καὶ δακρύων εὔχεσθαι ὑπὲρ αὐτοῦ ἐλιπάρει .
καὶ τὰ μὲν κατὰ Εὐτρόπιον ὧδε ἔσχεν ·
ἀνδρεία δὲ ἐν ταύταις ταῖς συμφοραῖς διεφάνη καὶ Ὀλυμπιὰς ἡ διάκονος .
ἐπεὶ γὰρ ἐκ ταύτης τῆς αἰτίας εἰς τὸ δικαστήριον παρήχθη , πυθομένου τοῦ ὑπάρχου , τί δή ποτε τὴν ἐκκλησίαν ἐνέπρησεν , ὑπολαβοῦσα οὐχ αὕτη , ἔφη , τοῦ ἐμοῦ βίου ἡ προαίρεσις 0 ·
πολλὴν γὰρ οὖσαν εἰς ἀνανέωσιν ναῶν θεοῦ τὴν οὐσίαν ἀνάλωσα .
τοῦ δὲ τὸν αὐτῆς βίον ἐπίστασθαι λέγοντος οὐκοῦν εἰς κατηγόρου τάξιν μετάβηθι , ἔφη , καὶ ἕτερος ἡμῖν δικάσει .
ἀμαρτύρου δὲ τῆς κατηγορίας οὔσης μὴ ἔχων ὁ ὕπαρχος ὅ τι δικαίως μέμψαιτο ἠπιώτερόν πως εἰς ἕτερον μετέβη ἔγκλημα , καὶ ὡς ἐν συμβουλῇ ἄνοιαν αὐτῇ καὶ ταῖς ἄλλαις γυναιξὶν ἐμέμφετο , ὅτι τὴν πρὸς τὸν ἐπίσκοπον κοινωνίαν ἠρνοῦντο , ἐξὸν μεταμεληθῆναι καὶ πραγμάτων ἀπηλλάχθαι .
ἀλλ  αἱ μὲν ὑπὸ δέους τάδε τῷ ὑπάρχῳ προστάξαντι εἶξαν , ἡ δὲ Ὀλυμπιάς οὐ δίκαιον , ἔφη , τὴν ἐν τῷ πλήθει ὑπὸ συκοφαντίας ἁλοῦσαν , ἐν δὲ τοῖς δικαστηρίοις ἐπ οὐδενὶ τῶν κατηγορουμένων διελεγχθεῖσαν εἰς ἀπολογίαν ἕλκεσθαι μέμψεων ἀνευθύνων 0 ·
ἐπίτρεψον οὖν μοι πρὸς τὴν προτέραν γραφὴν συνηγόρους προστήσασθαι ·
εἰ γὰρ καὶ παρανόμως βιασθείην οἷς μὴ δεῖ κοινωνεῖν , οὐ ποιήσω ἃ μὴ θέμις τοῖς εὐσεβοῦσιν 0 .
ὁ δέ , ὡς οὐκ ἔπεισεν αὐτὴν Ἀρσακίῳ κοινωνεῖν , τότε μὲν ἠφίει ὡς συνηγόρους διδάξουσαν , ἐν ἑτέρᾳ δὲ παραγαγὼν πολλοῦ χρυσίου κατεδίκασεν ·
ᾤετο γὰρ οὕτως αὐτὴν μεταθήσειν τῆς γνώμης .
ἀλλ ἡ μὲν τῶν χρημάτων ὑπεριδοῦσα οὐ καθυφῆκε ·
καὶ καταλιποῦσα τὴν Κωνσταντινούπολιν ἐν Κυζίκῳ διέτριβεν .
ἐν δὲ τῷ τότε καὶ Τίγριος πρεσβύτερος τῆς ἐσθῆτος γυμνωθεὶς καὶ κατὰ νώτου μαστιγωθείς , πόδας καὶ χεῖρας δεδεμένος διαταθεὶς διελύθη τὰ ἄρθρα .
ἐγένετο δὲ οὗτος βάρβαρος τὸ γένος , οὐκ ἐκ γενετῆς εὐνοῦχος ·
ἐν οἰκίᾳ δέ του τῶν ἐν δυνάμει τὰ πρῶτα δουλεύσας καὶ ἐπαινεθεὶς παρὰ τοῦ κεκτημένου μετέσχεν ἐλευθερίας .
εἰς πρεσβυτέρου δὲ ἀξίαν προελθὼν τῷ χρόνῳ διεφάνη τὸ ἦθος ἐπιεικέστατος καὶ πρᾶος καὶ περὶ τοὺς δεομένους καὶ ξένους , εἴπερ τις ἄλλος , δεξιώτατος 0 .
καὶ τὰ μὲν ἐν Κωνσταντινουπόλει τοιάδε ἦν .
ἐν τούτῳ δὲ Σιρικίου δέκα καὶ πέντε ἔτη τὴν Ῥωμαίων ἐπισκοπὴν διανύσαντος , Ἀναστασίου δὲ τρία , μετὰ τοῦτον Ἰννοκέντιος ταύτην ἐπλήρου τὴν διαδοχήν .
ἐτελεύτησε δὲ καὶ Φλαβιανὸς μὴ συνθέμενος τῇ Ἰωάννου καθαιρέσει ·
διαδέχεται δὲ τὴν Ἀντιοχέων ἐκκλησίαν Πορφύριος ·
καὶ ἐπειδὴ τοῖς κατ αὐτοῦ κεκριμένοις ἐπεψηφίσατο , πολλοὶ τῶν ἐν Συρίᾳ τῆς ἐνθάδε ἐκκλησίας ἐχωρίσθησαν , καθ ἑαυτούς τε τὰς συνόδους ποιούμενοι πραγμάτων καὶ πλείστων δεινῶν ἐπειράθησαν .
χάριν γὰρ τῆς πρὸς Ἀρσάκιον κοινωνίας καὶ Πορφύριον τοῦτον καὶ Θεόφιλον τὸν Ἀλεξανδρείας ἐπίσκοπον σπουδῇ τῶν ἐν τοῖς βασιλείοις δυνατῶν νόμος ἐτέθη τοὺς ὀρθῶς δοξάζοντας ἐκτὸς τῶν ἐκκλησιῶν μὴ συνιέναι , τοὺς δὲ μὴ κοινωνοῦντας αὐτοῖς ἐλαύνεσθαι .
περὶ δὲ τοῦτον τὸν χρόνον , ὡς ἐπίπαν συνενεχθὲν εὑρεῖν ἔστιν ἐν ταῖς τῶν ἱερέων διχονοίαις , καὶ τὰ κοινὰ θορύβων καὶ ταραχῆς ἐπειράθη .
καὶ Οὖννοι μὲν τὸν Ἴστρον περαιωθέντες τοὺς Θρᾷκας ἐδῄουν , οἱ δὲ ἐν Ἰσαυρίᾳ λῃσταὶ εἰς πλῆθος ἀθροισθέντες μέχρι Καρῶν καὶ Φοινίκων τὰς ἐν μέσῳ πόλεις καὶ κώμας ἐκακούργουν .
στελίχων δὲ ὁ Ὀνωρίου στρατηγός , ἀνὴρ εἴπερ τις πώποτε ἐν πολλῇ δυνάμει γεγενημένος , Ῥωμαίων τε καὶ βαρβάρων τοὺς νέους πειθομένους ἔχων , εἰς ἔχθραν καταστὰς τοῖς Ἀρκαδίου ἄρχουσιν ἐβεβούλευτο πρὸς ἑαυτὰ συγκροῦσαι τὰ βασίλεια 0 .
καὶ στρατηγοῦ Ῥωμαίων ἀξίωμα παρὰ Ὀνωρίου προξενήσας Ἀλαρίχῳ τῷ ἡγουμένῳ τῶν Γότθων Ἰλλυριοῖς ἐπανέστησεν ·
ὕπαρχόν τε αὐτῶν καταστάντα Ἰόβιον προπέμψας συνέθετο συνδραμεῖσθαι μετὰ τῶν Ῥωμαίων στρατιωτῶν , ὥστε καὶ τοὺς τῇδε ὑπηκόους δῆθεν ὑπὸ τὴν Ὀνωρίου ἡγεμονίαν ποιῆσαι .
παραλαβὼν δὲ Ἀλάριχος τοὺς ὑπ αὐτὸν ἐκ τῆς πρὸς τῇ Δαλματίᾳ καὶ Παννονίᾳ βαρβάρου γῆς , οὗ διῆγεν , ἧκεν εἰς τὰς Ἠπείρους ·
καὶ συχνὸν ἐνταῦθα προσμείνας χρόνον ἐπανῆλθεν εἰς Ἰταλίαν .
μέλλων γὰρ ἐκδημεῖν ὡς ὡμολόγησε Στελίχων Ὀνωρίου γράμμασιν ἐπεσχέθη .
καὶ τὰ μὲν ἐν τούτοις ἦν .
μαθὼν δὲ Ἰννοκέντιος ὁ Ῥωμαίων ἐπίσκοπος τὰ κατὰ Ἰωάννου πεπραγμένα ἐχαλέπαινε ·
καὶ τῶν μὲν κατέγνω , οἰκουμενικὴν δὲ συναγεῖραι σύνοδον σπουδάζων ἔγραψεν Ἰωάννῃ , ἐν μέρει τε τοῖς Κωνσταντινουπόλεως κληρικοῖς 0 ·
ἑκατέραν τε ἐπιστολὴν ἐκ τῆς Ῥωμαίων φωνῆς εὑρὼν παρεθέμην ·
Τῷ ἀγαπητῷ ἀδελφῷ Ἰωάννῃ Ἰννοκέντιος 0 .
Εἰ καὶ πάντα δεῖ τὸν ἀναίτιον προσδοκᾶν τὰ χρηστὰ καὶ παρὰ τοῦ θεοῦ τὸν ἔλεον αἰτεῖν , ὅμως καὶ παρ ἡμῶν τῶν ἀνεξικακίαν συμβουλευόντων τὰ καθήκοντα γράμματα διὰ Κυριακοῦ τοῦ διακόνου ἐξαπέσταλται , ὥστε μὴ πλέον δυνηθῆναι τὴν ὕβριν ἐν τῷ συντρίβειν ἢτὸ ἀγαθὸν συνειδὸς ἐν τῷ ἐλπίζειν .
οὐ δὲ γὰρ ὀφείλεις διδαχθῆναι ὁ τοσούτων λαῶν διδάσκαλος καὶ ποιμήν , τοὺς ἀρίστους ἀεὶ καὶ πολλάκις δοκιμάζεσθαι , εἰ ἐν τῇ ἀκμῇ τῆς ὑπομονῆς παραμένουσι καὶ οὐδενὶ πόνῳ κακοπαθείας ὑποπίπτουσι .
καὶ ἔστιν ὡς ἀληθῶς βέβαιον πρᾶγμα τὸ συνειδὸς εἰς πάντα τὰ ἀδίκως συμπίπτοντα .
ἅπερ εἰ μὴ νικήσειέν τις ὑπομένων , τεκμήριον φαύλης ὑπολήψεως ἐκφέρει .
πάντα γὰρ ὑπομένειν ὀφείλει ὁ τῷ θεῷ πρῶτον , εἶτα καὶ τῷ ἑαυτοῦ συνειδότι πεποιθώς ·
ὁπότε μάλιστα γυμνάζεσθαι εἰς ὑπομονὴν ὁ καλὸς καὶ ἀγαθὸς δύναται , νικᾶσθαι δὲ οὔ , ἐπειδήπερ αὐτοῦ τὴν διάνοιαν αἱ θεῖαι γραφαὶ φυλάττουσι 0 .
περιττεύουσιν ὑποδείγμασιν αἱ θεῖαι ἀναγνώσεις ἃς τοῖς λαοῖς παραδιδόαμεν , αἵτινες πάντας σχεδὸν τοὺς ἁγίους καταπεπονῆσθαι διαφόρως καὶ συνεχῶς ἐπιστώσαντο καὶ δοκιμάζεσθαι καθάπερ ἔν τινι διαγνώσει , οὕτω τε εἰς τὸν στέφανον τῆς ὑπομονῆς ἐληλυθέναι 0 .
παραμυθείτω τὴν ἀγάπην σου αὐτὸ τὸ συνειδός σου , ἀδελφὲ τιμιώτατε , ὅπερ ἐν ταῖς θλίψεσιν ἔχει τὴν παραμυθίαν τῆς ἀρετῆς .
ἐποπτεύοντος γὰρ τοῦ δεσπότου Χριστοῦ ἐν τῷ λιμένι τῆς εἰρήνης καθορμισθεῖσα ἡ συνείδησις στήσεται .
Ἰννοκέντιος ἐπίσκοπος πρεσβυτέροις καὶ διακόνοις καὶ παντὶ τῷ κλήρῳ καὶ τῷ λαῷ τῆς Κωνσταντινουπόλεως ἐκκλησίας τῆς ὑπὸ τὸν ἐπίσκοπον Ἰωάννην , ἀγαπητοῖς ἀδελφοῖς χαίρειν .
ἐκ τῶν γραμμάτων τῆς ὑμετέρας ἀγάπης , ἅτινα διὰ Γερμανοῦ τοῦ πρεσβυτέρου καὶ Κασσιανοῦ τοῦ διακόνου ἀπεστάλκατε , τὴν σκηνὴν τῶν κακῶν , ἣν πρὸ τῶν ὀφθαλμῶν ἐθήκατε , ἐμμερίμνῳ φροντίδι κατέμαθον ·
ὅσαις τε ἡ πίστις κάμνει ταλαιπωρίαις τε καὶ πόνοις , ἐπαναληφθείσῃ πολλάκις τῇ ἀναγνώσει κατεῖδον .
ὅπερ πρᾶγμα μόνη ἡ παράκλησις τῆς ὑπομονῆς ἰᾶται .
δώσει γὰρ ἐν τάχει ὁ ἡμέτερος θεὸς ταῖς τοσαύταις θλίψεσι τέλος , καὶ ταῦτα συνοίσει ὑπενηνοχέναι .
ἀλλὰ γὰρ αὐτὴν τὴν ἀναγκαίαν παράκλησιν ἐν ἀρχῇ τῆς ἐπιστολῆς τῆς ὑμετέρας ἀγάπης κειμένην ἐγκωμιάζοντες ὑμῶν τὴν σύνεσιν ἐπεγνώκαμεν , πολλὰς πρὸς τὸ ὑπομένειν μαρτυρίας περιέχουσαν .
τὴν γὰρ ἡμετέραν παράκλησιν , ἣν ὠφείλομεν ὑμῖν ἐπιστεῖλαι , τοῖς ὑμετέροις γράμμασι προεφθάσατε .
ταύτην γὰρ τοῖς κάμνουσιν ὁ ἡμέτερος δεσπότης ὑπομονὴν παρέχειν εἴωθεν , ἵνα καὶ ἐν ταῖς θλίψεσι τυγχάνοντες ἑαυτοὺς οἱ τοῦ Χριστοῦ δοῦλοι παραμυθῶνται , ἀναλογιζόμενοι ἐν αὑτοῖς καὶ πρότερον γεγενῆσθαι τοῖς ἁγίοις ἅπερ αὐτοὶ πάσχουσι .
καὶ ἡμεῖς δὲ ἐξ αὐτῶν τῶν ὑμετέρων γραμμάτων δυνάμεθα ἡμῖν προσενέγκαι παράκλησιν .
οὐ γὰρ τοῦ συναλγεῖν ὑμῖν ἐσμεν ἀλλότριοι , ἐπειδήπερ καὶ ἡμεῖς κολαζόμεθα ἐν ὑμῖν .
τίς γὰρ ἐνέγκαι δυνήσηται τὰ ἐξαμαρτανόμενα ὑπ ἐκείνων , οὕστινας ἐχρῆν μάλιστα τοῦ γαληνοῦ τῆς εἰρήνης καὶ αὐτῆς σπουδαστὰς εἶναι τῆς ὁμονοίας ;
νῦν δὲ ἐνηλλαγμένῳ τρόπῳ ἀπὸ τῆς προεδρίας τῶν ἰδίων ἐκκλησιῶν ἐξωθοῦνται ἀθῷοι ἱερεῖς .
ὃ δὴ καὶ πρῶτος ὁ ἀδελφὸς ἡμῶν καὶ συλλειτουργὸς Ἰωάννης ὁ ὑμέτερος ἐπίσκοπος ἀδίκως πέπονθε μηδεμιᾶς τυχὼν ἀκροάσεως .
οὐδὲν ἔγκλημα ἐπιφέρεται , οὐδεὶς ἀκούεται .
καὶ τίς ἡ ἀπηγορευμένη ἐπίνοια 0 ;
ἵνα μὴ πρόφασις κρίσεως γένηται ἢ ζητηθῇ , εἰς τόπους ζώντων ἱερέων ἄλλοι ὑποκαθίστανται , ὡς δυναμένων τῶν ἐκ τοῦ τοιούτου πλημμελήματος ὁρμωμένων ὀρθῶς τι ἔχειν ἢ πεπρᾶχθαι ὑπό τινος κριθῆναι .
οὐ δὲ γὰρ πώποτε παρὰ τῶν πατέρων τῶν ἡμετέρων τοιαῦτα τετολμῆσθαι ἐγνώκαμεν , ἀλλὰ μᾶλλον κεκωλῦσθαι τῷ μηδενὶ εἰς τόπον ζῶντος χειροτονεῖν ἄλλον δεδόσθαι ἐξουσίαν ·
οὐ γὰρ χειροτονία ἀδόκιμος τὴν τιμὴν δύναται ἀφελέσθαι τοῦ ἱερέως , ἐπειδήπερ οὐ δὲ ἐπίσκοπος δύναται εἶναι ἐκεῖνος , ὃς ἀδίκως ὑποκαθίσταται .
ὅτι καὶ περὶ τῆς τῶν κανόνων παραφυλακῆς τούτοις δεῖν ἕπεσθαι γράφομεν , οἵτινες ἐν Νικαίᾳ εἰσὶν ὡρισμένοι , οἷς μόνοις ὀφείλει ἐξακολουθεῖν ἡ καθολικὴ ἐκκλησία καὶ τούτους γνωρίζειν .
εἰ δὲ ἕτεροί τινες ὑπό τινων προφέρονται , οἵτινες ἀπὸ τῶν κανόνων τῶν ἐν Νικαίᾳ διαφωνοῦσιν καὶ ὑπὸ αἱρετικῶν ἐλέγχονται συντετάχθαι , οὗτοι παρὰ τῶν καθολικῶν ἐπισκόπων ἀποβάλλονται .
τὰ γὰρ ὑπὸ τῶν αἱρετικῶν εὑρεθέντα ταῦτα οὐκέτι τοῖς καθολικοῖς κανόσι προσαπτέον ·
ἀεὶ γὰρ διὰ τῶν ἐναντίων καὶ ἀθέσμων τὴν βουλὴν τῶν ἐν Νικαίᾳ μειοῦν ἐθέλουσιν .
οὐ μόνον λέγομεν τούτοις μὴ δεῖν ἐξακολουθεῖν , ἀλλὰ μᾶλλον αὐτοὺς μετὰ αἱρετικῶν καὶ σχισματικῶν δογμάτων εἶναι κατακριτέους , καθάπερ καὶ πρότερον γέγονεν ἐν τῇ Σαρδικῇ συνόδῳ ὑπὸ τῶν πρὸ ἡμῶν ἐπισκόπων .
τὰ γὰρ κακῶς πραχθέντα κατακρίνεσθαι μᾶλλον προσῆκεν ἢ ἄντικρυς τῶν κανόνων γενόμενα ἔχειν τινὰ βεβαιότητα , ἀδελφοὶ τιμιώτατοι 0 .
ἀλλὰ τί κατὰ τῶν τοιούτων νῦν ἐν τῷ παρόντι ποιήσωμεν ;
ἀναγκαία ἐστὶ διάγνωσις συνοδική , ἣν καὶ πάλαι ἔφημεν συναθροιστέαν .
μόνη γάρ ἐστιν ἥτις δύναται τὰς κινήσεις τῶν τοσούτων καταστεῖλαι καταιγίδων ·
ἧς ἵνα τύχωμεν , χρήσιμόν ἐστι τέως ὑπερτίθεσθαι τὴν ἰατρείαν τῇ βουλήσει τοῦ μεγάλου θεοῦ καὶ τοῦ Χριστοῦ αὐτοῦ , τοῦ κυρίου ἡμῶν .
πάντα ὅσα νῦν τῷ φθόνῳ τοῦ διαβόλου πρὸς τὴν τῶν πιστῶν δοκιμασίαν τετάρακται , πραϋνθήσεται .
οὐδὲν ὀφείλομεν τῇ στερρότητι τῆς πίστεως παρὰ τοῦ κυρίου ἡμῶν ἀπελπίσαι .
καὶ γὰρ καὶ ἡμεῖς πολλὰ σκεπτόμεθα , ὃν τρόπον ἡ οἰκουμενικὴ σύνοδος συναχθείη , ὅπως τῇ βουλήσει τοῦ θεοῦ αἱ ταραχώδεις κινήσεις παύσωνται .
ὑπομείνωμεν οὖν τέως καὶ τῷ τείχει τῆς ὑπομονῆς ὀχυρούμενοι ἐλπίσωμεν πάντα τῇ βοηθείᾳ τοῦ θεοῦ ἡμῶν ἀποκατασταθῆναι .
πάντα δὲ ὅσα ὑμᾶς ὑφίστασθαι εἰρήκατε , καὶ πρότερον συνδραμόντων εἰς τὴν Ῥώμην τῶν ἡμετέρων συνεπισκόπων , εἰ καὶ τὰ μάλιστα διαφόροις χρόνοις , τουτέστι Δημητρίου , Κυριακοῦ , Εὐλυσίου καὶ Παλλαδίου , οἵτινες σύνεισι μεθ ἡμῶν , τελείᾳ ἐρωτήσει μεμαθήκαμεν .
τάδε μὲν τὰ Ἰννοκεντίου γράμματα 0 ·
ἐξ ὧν συνιδεῖν ἔστιν οἵαν εἶχε περὶ Ἰωάννου γνώμην .
ἐν τούτοις δὲ παμμεγέθης ἐν Κωνσταντινουπόλει καὶ τοῖς προαστείοις χάλαζα κατερράγη , τετάρτῃ τε μετὰ τοῦτο ἡμέρᾳ ἡ τοῦ βασιλέως γαμετὴ ἐτελεύτησε .
καὶ τάδε συμβῆναι χαλεπαίνοντος τοῦ θεοῦ διὰ Ἰωάννην τοῖς πολλοῖς ἐδόκει .
καὶ γὰρ δὴ καὶ Κυρῖνος ὁ Χαλκηδόνος ἐπίσκοπος , ὃς αὐτὸν μάλιστα ἐλοιδόρει , οὐ πολλῷ πρότερον ἐκ τῆς συγκυρησάσης αὐτῷ περὶ τὸν πόδα συμφορᾶς ἑκάτερον σκέλος ὑπὸ τῶν ἰατρῶν ἀποπρισθεὶς ἐλεεινῶς ἀπεβίω .
καὶ Ἀρσάκιος δὲ ἐπ ὀλίγῳ χρόνῳ τὴν Κωνσταντινουπόλεως ἐκκλησίαν ἐπιτροπεύσας ἐτελεύτησεν .
πολλῶν δὲ τὴν αὐτοῦ διαδοχὴν μνωμένων τετάρτῳ μηνὶ τῆς αὐτοῦ τελευτῆς χειροτονεῖται Ἀττικός , πρεσβύτερος τοῦ Κωνσταντινουπόλεως κλήρου , ἐκ τῶν ἐπι  βούλων Ἰωάννου .
ὃς τὸ μὲν γένος ἦν ἐκ Σεβαστείας τῆς Ἀρμενίας , ἐκ νέου δὲ φιλοσοφεῖν ἐπαιδεύθη ὑπὸ μοναχοῖς τῆς Μακεδονίου αἱρέσεως ·
οἳ δὴ τότε ἀνὰ τὴν Σεβάστειαν ἐν τῇδε τῇ φιλοσοφίᾳ διέπρεπον ἐκ τῆς Εὐσταθίου διατριβῆς ὄντες , ὃν ἐπίσκοπον ἐνθάδε καὶ ἡγεμόνα ἀρίστων μοναχῶν γενέσθαι ἐν τοῖς πρόσθεν ἔγνωμεν .
ἤδη δὲ εἰς ἄνδρας τελῶν πρὸς τὴν καθόλου ἐκκλησίαν μετέθετο ·
φύσει δὲ μᾶλλον ἢ μαθήσει φρόνιμος ὢν ἐγένετο τῶν πρακτέων ἐπήβολος , ἐπιβουλεῦσαί τε καὶ πρὸς ἐπιβουλὰς ἀντισχεῖν ἱκανός , τὸ δὲ ἦθος ἐπαγωγὸς ὡς πολλοῖς κεχαρισμένος εἶναι , μέτριος δὲ πρὸς τοὺς ἐπ ἐκκλησίας λόγους , ὡς μή τε γραφῆς ἀξίους νομίζεσθαι τοῖς ἀκροαταῖς μή τε παιδείας παντελῶς ἀμοίρους 0 1 ·
ἐμμελὴς γὰρ ὤν , εἴ πῃ καιρὸν ἦγε , τοὺς παρ Ἕλλησιν εὐδοκιμωτάτους συγγραφέας ἠσκεῖτο ·
καὶ τῷ δοκεῖν ἰδιώτης εἶναι περὶ τούτων διαλεγόμενος καὶ τοὺς ἐπιστήμονας πολλάκις ἐλάνθανεν .
ἐλέγετο δὲ πρὸς μὲν τοὺς ὁμοδόξους σπουδαῖος εἶναι , τοῖς δὲ ἑτεροδόξοις φοβερός , καὶ ῥᾳδίως μὲν αὐτοῖς ἡνίκα βούλοιτο δέος ἐμποιεῖν , αὖθις δὲ μεταβαλλόμενος πρᾶος φαίνεσθαι 0 .
καὶ τὸν μὲν τοιόνδε γενέσθαι φασὶν οἵ γε τὸν ἄνδρα ἔγνωσαν .
ὁ δὲ Ἰωάννης καὶ φεύγων ἐπισημότερος ἐγένετο ·
χρημάτων γὰρ ἔχων ἀφθονίαν , ἄλλων τε πολλῶν προσφερόντων καὶ Ὀλυμπιάδος τῆς διακόνου πεμπούσης , πολλοὺς αἰχμαλώτους παρὰ τῶν Ἰσαύρων λῃστῶν ὠνεῖτο καὶ τοῖς οἰκείοις ἀπεδίδου , πολλοῖς δὲ δεομένοις τὰ ἀναγκαῖα ἐχορήγει ·
οἷς δὲ οὐδὲν ἔδει χρημάτων τῷ λόγῳ προσήγετο , καὶ εἰσάγαν κεχαρισμένος ἐτύγχανεν Ἀρμενίοις τε παρ οἷς ἦν καὶ τοῖς πλησιοχώροις .
πλεῖστοι δὲ πρὸς αὐτὸν ἐφοίτων ἀπό τε Ἀντιοχείας καὶ τῆς ἄλλης Συρίας καὶ Κιλικίας .
ἰννοκέντιος δὲ ὁ Ῥώμης ἐπίσκοπος , καθάπερ πρότερον ἔγραψεν , ἐπανελθεῖν αὐτὸν σπουδάζων σὺν τοῖς ἐκ τῆς ἕω περὶ τούτου πρεσβευσαμένοις ἐπισκόποις πέπομφεν ἐπισκόπους πέντε καὶ πρεσβυτέρους δύο τῆς Ῥωμαίων ἐκκλησίας πρὸς Ὀνώριον καὶ Ἀρκάδιον τὸν βασιλέα , σύνοδον αἰτήσοντας καὶ καιρὸν ταύτης καὶ τόπον .
οἱ δὲ ἐπὶ τῆς Κωνσταντινουπόλεως ἀπεχθανόμενοι Ἰωάννῃ , ὡς ἐπὶ ὕβρει τῆς ἐνταῦθα βασιλείας τούτων γινομένων , διαβολὴν κατεσκεύασαν ·
καὶ τοὺς μὲν ὡς ὑπερόριον ἀρχὴν ἐνοχλήσαντας ἀτίμως ἐκπεμφθῆναι παρεσκεύασαν , αὐτὸν δὲ Ἰωάννην ψήφῳ βασιλέως πορρωτέρω μετοικισθῆναι εἰς Πιτυοῦντα κατώρθωσαν ·
ἐν τάχει τε παραγενόμενοι στρατιῶται τοῦτο ἐπετέλουν .
φασὶ δὲ αὐτὸν ὑπὸ τούτων ἀγόμενον καθ ὁδὸν προϊδεῖν τὴν ἡμέραν , ἐν ᾗ τελευτᾶν ἤμελλεν , ἐπιφανέντος αὐτῷ Βασιλίσκου τοῦ μάρτυρος ἐν Κομάνοις τῆς Ἀρμενίας ·
ἔνθα δὴ μηκέτι πρὸς τὴν ὁδὸν ἀντισχών  ἤλγει γὰρ τὴν κεφαλὴν καὶ τὴν ἀκτῖνα τοῦ ἡλίου φέρειν οὐχ οἷός τε ἦν  νόσῳ τὸν βίον μετήλλαξεν .
τὰ μὲν δὴ κατὰ Ἰωάννην ὧδε ἔσχε .
μετ οὐ πολὺ δὲ τῆς τούτου τελευτῆς , τρίτον ἔτος ἤδη Ἀττικοῦ διανύοντος τὴν Κωναταντινουπόλεως ἐπισκοπήν , Βάσσου καὶ Φιλίππου ὑπατευόντων , τελευτᾷ τὸν βίον Ἀρκάδιος διάδοχον τῆς ἡγεμονίας Θεοδόσιον τὸν υἱέα καταλιπὼν ἀρτίως γάλακτι τρέφεσθαι πεπαυμένον , θυγατέρας δὲ Πουλχερίαν καὶ Ἀρκαδίαν καὶ Μαρίναν ἔτι κομιδῇ νέας .
ᾗ μοι δοκεῖ μάλιστα τὸν θεὸν ἐπιδεῖξαι μόνην εὐσέβειαν ἀρκεῖν πρὸς σωτηρίαν τοῖς βασιλεύουσιν , ἄνευ δὲ ταύτης μηδὲν εἶναι στρατεύματα καὶ βασιλέως ἰσχὺν καὶ τὴν ἄλλην παρασκευήν .
ἐπεὶ οὖν εὐσεβέστατον τὸν βασιλέα ἔσεσθαι προεῖδεν ἡ τῶν ὅλων οἰκουρὸς θεία δύναμις , ἐπίτροπον αὐτοῦ καὶ τῆς ἡγεμονίας κατέστησε Πουλχερίαν τὴν ἀδελφήν .
ἡ δὲ οὔπω πεντεκαιδέκατον ἔτος ἄγουσα ὑπὲρ τὴν ἡλικίαν σοφώτατον καὶ θεῖον ἔλαβεν νοῦν .
καὶ πρῶτα μὲν τὴν αὐτῆς παρθενίαν τῷ θεῷ ἀνέθηκε καὶ τὰς ἀδελφὰς ἐπὶ τὸν αὐτὸν ἐπαιδαγώγησε βίον , ὅπως μὴ ἄλλον ἄνδρα ἐπεισαγάγῃ τοῖς βασιλείοις καὶ ζήλου καὶ ἐπιβουλῆς πᾶσαν ἀνέλῃ ἀφορμήν .
ἐπιβεβαιοῦσα δὲ τὰ δόξαντα καὶ θεὸν αὐτὸν καὶ ἱερέας καὶ πάντα ἀρχόμενον μάρτυρας ποιουμένη τῶν αὐτῇ βεβουλευμένων , ἐκ χρυσοῦ καὶ λίθων τιμίων θαυμάσιόν τι χρῆμα θεαμάτων κάλλιστον ὑπὲρ τῆς ἰδίας παρθενίας καὶ τῆς τοῦ ἀδελφοῦ ἡγεμονίας ἱερὰν ἀνέθετο τράπεζαν ἐν τῇ ἐκκλησίᾳ Κωνσταντινουπόλεως ·
καὶ ἐπὶ τοῦ μετώπου τῆς τραπέζης , ὡς ἂν πᾶσιν ἔκδηλα ᾖ , τάδε ἐπέγραψεν .
ὑπεισελθοῦσα δὲ τὴν φροντίδα τῆς ἡγεμονίας ἄριστα καὶ ἐν κόσμῳ πολλῷ τὴν Ῥωμαίων οἰκουμένην διῴκησεν , εὖ βουλευομένη καὶ ἐν τάχει τὰ πρακτέα ἐπιτελοῦσα καὶ γράφουσα .
ἠκρίβωτο γὰρ λέγειν τε καὶ γράφειν ὀρθῶς κατὰ τὴν Ῥωμαίων καὶ Ἑλλήνων φωνήν .
τῶν δὲ πραττομένων τὴν δόκησιν εἰς τὸν ἀδελφὸν ἀνέφερε ·
καὶ ἐπεμελεῖτο ὡς ἂν μάλιστα βασιλικῶς ἀναχθείη τοῖς καθ ἡλικίαν παιδευόμενος μαθήμασιν .
ἀλλ ἱππικὴν μὲν καὶ τὴν ἐν τοῖς ὅπλοις καὶ τοῖς λόγοις ἄσκησιν παρὰ τῶν ἐπιστημόνων ἐξεδιδάσκετο , περὶ δὲ τὰς προόδους κόσμιος εἶναι καὶ βασιλικὸς παρὰ τῆς ἀδελφῆς ἐρρυθμίζετο , ἐσθῆτά τε ᾗ χρὴ περιστέλλειν μανθάνων , καὶ τρόπῳ τίνι καθῆσθαι καὶ βαδίζειν καὶ γέλωτος κρατεῖν , καὶ πρᾶος καὶ φοβερὸς ἐν καιρῷ εἶναι , καὶ ἁρμοδίως πυνθάνεσθαι τῶν περί του δεομένων .
οὐχ ἥκιστα δὲ εἰς εὐσέβειαν αὐτὸν ἦγε , συνεχῶς εὔχεσθαι καὶ ταῖς ἐκκλησίαις φοιτᾶν ἐθίζουσα καὶ ἀναθήμασι καὶ κειμηλίοις τοὺς εὐκτηρίους οἴκους γεραίρειν καὶ ἐν τιμῇ ἔχειν τοὺς ἱερέας καὶ ἄλλως ἀγαθοὺς ἄνδρας καὶ τοὺς νόμῳ Χριστιανῶν φιλοσοφοῦντας .
οὐ μὴν ἀλλὰ καὶ ὑπὸ νόθων δογμάτων νεωτερίζεσθαι κινδυνευούσης τῆς θρησκείας σπουδῇ καὶ σοφῶς προὔστη .
καὶ τοῦ μὴ καινὰς αἱρέσεις ἐν τοῖς καθ ἡμᾶς χρόνοις κρατεῖν μάλιστα αὐτὴν αἰτίαν εὑρήσομεν , ὡς ἐν τοῖς μετὰ ταῦτα εἰσόμεθα .
δέει δὲ πολλῷ τὸ θεῖον θρησκεύουσα , μακρὸν ἂν εἴη λέγειν παρὰ τίσι καὶ πόσους εὐκτηρίους οἴκους μεγαλοπρεπῶς ἐτεκτήνατο , πόσα δὲ καταγώγια πτωχῶν καὶ ξένων καὶ μοναστικὰς συνοικίας συνεστήσατο , διηνεκῆ τάξασα τὴν περὶ ταῦτα δαπάνην καὶ τὸ σιτηρέσιον τῶν ἐνοικούντων .
εἴ τῳ δὲ φίλον ἐκ τῶν πραγμάτων πειρᾶσθαι τῆς ἀληθείας καὶ μὴ τοῖς ἐμοῖς πείθεσθαι λόγοις , μαθήσεται μὴ ψευδῶς μη δὲ πρὸς χάριν με τάδε συγγράφειν , εἰ παρὰ τῶν ἐπιτροπευόντων τὸν αὐτῆς οἶκον ἀνάγραπτον οὖσαν διέλθῃ τῶν τοιούτων τὴν γνῶσιν καὶ παρὰ τῶν ἐγγεγραμμένων πύθηται , εἰ τῇ γραφῇ συνᾴδει τὰ πράγματα 0 .
ᾧ δὲ μὴ ταῦτα μόνα πρὸς πίστιν ἀρκεῖ , πιστούσθω καὶ θεὸς αὐτὸς πάντως που διὰ τὴν πολιτείαν κεχαρισμένην αὐτὴν ἔχων , ὡς εὐχομένης ἑτοίμως ἐπακούειν καὶ πολλάκις αὐτῇ περὶ τῶν πρακτέων προφαίνεσθαι .
οὐ γὰρ ἂν φαίην ποτὲ θεοφίλειαν παραγίνεσθαι τοῖς ἀνθρώποις , εἰ μὴ σφᾶς ἀξίους ταύτης διὰ τῶν ἔργων παρέχωσιν .
ἀλλ  ὅσα μὲν εἰς ἀπόδειξιν ἧκε τῶν καθ ἕκαστον ἐπιδεικνύντων θεοφιλῆ εἶναι τὴν τοῦ βασιλέως ἀδελφήν , ἑκὼν παρήσω τέως , μὴ καὶ μωμήσηταί τις ὡς ἕτερα πραγματευόμενος εἰς ἐγκωμίων νόμον ἐτράπην .
ὃ δέ μοι καὶ κατὰ τ αὐτὸν ἐκκλησιαστικῆς τε ἱστορίας ἴδιον εἶναι δοκεῖ καὶ θεοφιλείας αὐτῆς περιφανὴς ἔλεγχος , αὐτόθεν ἐρῶ , εἰ καὶ χρόνῳ ὕστερον συνέβη .
γυνή τις Εὐσεβία τ οὔνομα , διάκονος τῆς Μακεδονίου αἱρέσεως , οἴκημα καὶ κῆπον εἶχε πρὸ τοῦ τείχους Κωνσταντινουπόλεως ·
καὶ ἱερὰ λείψανα ἐνθάδε ἐφύλαττε τῶν ἐν Σεβαστείᾳ τῆς Ἀρμενίας κατὰ τοὺς Λικινίου χρόνους μαρτυρησάντων τεσσαράκοντα στρατιωτῶν .
μέλλουσα δὲ τελευτᾶν κατέλιπε τὸν προειρημένον τόπον μοναχοῖς ὁμοδόξοις , καὶ μεθ ὅρκων αὐτῶν ἐδεήθη ἐκεῖσε ταφῆναι , ὑπὲρ δὲ κεφαλῆς ἐπὶ τῷ ἄκρῳ τὴν αὐτῆς σορὸν ἰδίᾳ ξέσαι καὶ συγκαταθέσθαι αὐτῇ τῶν μαρτύρων τὰ λείψανα , καὶ μηδενὶ καταμηνῦσαι .
καὶ οἱ μὲν ὧδε ἐποίουν .
ὥστε δὲ τῆς προσηκούσης θεραπείας μεταλαγχάνειν τοὺς μάρτυρας καὶ τοὺς ἔξωθεν ἀγνοεῖν κατὰ τὰ συντεθειμένα πρὸς Εὐσεβίαν , εὐκτήριον οἶκον ὑπὸ γῆν ἐτεκτήναντο περὶ τὴν αὐτῆς θήκην , εἰς δὲ τὸ προφανὲς οἴκημα ὑπεράνω πλίνθοις ὀπταῖς τὸ ἔδαφος ἠμφιεσμένον καὶ καταβάσιον ἐκ τούτου λανθάνον ἐπὶ τοὺς μάρτυρας 0 .
μετὰ δὲ ταῦτα Καισάριος ἀνὴρ τῶν τότε ἐν δυνάμει , ὃς καὶ ὑπάτου καὶ ὑπάρχου εἰς ἀξίαν προῆλθεν , θανοῦσαν αὐτοῦ τὴν γαμετὴν παρὰ τὴν Εὐσεβίας σορὸν ἔθαψε ·
τοῦτο γὰρ ἔτι περιούσαις αὐταῖς συνέδοξεν ὑπερφυῶς κεχαρισμέναις ἀλλήλαις καὶ περὶ τὸ δόγμα καὶ τὴν θρησκείαν ὁμοφρονούσαις .
ἐντεῦθεν πρόφασις ἐγένετο Καισαρίῳ κτήσασθαι τοῦτον τὸν τόπον , ὡς ἂν καὶ αὐτὸς πλησίον τῆς γαμετῆς ταφείη .
οἱ δὲ προειρημένοι μοναχοὶ ἀλλαχῇ μετῳκίσθησαν μηδὲν περὶ τῶν μαρτύρων ὁμολογήσαντες .
καταπεσόντος δὲ τοῦ οἴκου μετὰ ταῦτα γῆς τε καὶ φορυτοῦ ἐπιβληθέντος πᾶς ὁ τῇδε τόπος ἐξωμαλίσθη , καθότι αὐτὸς Καισάριος εἰς τιμὴν Θύρσου τοῦ μάρτυρος μεγαλοπρεπῆ ναὸν τῷ θεῷ ἐνθάδε ἀνέστησεν .
ὡς ἔοικε δέ , ὧδε ἐπιμελῶς ἀφανισθῆναι τὸν προειρημένον χῶρον καὶ τοσοῦτον προελθεῖν χρόνον ὁ θεὸς ἐβούλετο , παραδοξοτέραν καὶ ἐπιφανεστέραν κατασκευάζων τῶν μαρτύρων τὴν εὕρεσιν καὶ τῆς εὑρούσης τὴν θεοφίλειαν .
ἦν δὲ τοῦ κρατοῦντος ἡ ἀδελφὴ Πουλχερία ἡ βασιλίς .
ἐπιφανεὶς γὰρ αὐτῇ τρίτον ὁ θεσπέσιος Θύρσος τοὺς ὑπὸ γῆν κρυπτομένους ἐμήνυσεν καὶ μετατίθεσθαι πρὸς ἑαυτὸν ἐκέλευσεν , ὥστε τῆς ὁμοίας θέσεως καὶ τιμῆς μετέχειν .
ἅμα δὲ καὶ αὐτοὶ οἱ τεσσαράκοντα χλανίδας ἠμφιεσμένοι λαμπρὰς καταδήλους αὐτῇ σφᾶς ἐποίησαν .
ἐδόκει δὲ πίστεως κρεῖττον εἶναι τὸ πρᾶγμα καὶ παντελῶς ἄπορον .
οὔ τε γὰρ οἱ παλαιότεροι τῶν ἐνθάδε κληρικῶν πολλάκις ἐρωτηθέντες οὔ τε ἄλλος οὐδεὶς καταμηνύειν εἶχε τοὺς μάρτυρας .
τὸ δὴ τελευταῖον πάντων ἀμηχανούντων Πολυχρονίῳ τινὶ πρεσβυτέρῳ , πάλαι γενομένῳ τῶν Καισαρίου οἰκείων , ἄγει τὸ θεῖον εἰς νοῦν τούς ποτε τὸν τόπον οἰκήσαντας μοναχούς .
καὶ παρὰ τοὺς Μακεδονιανῶν κληρικοὺς ἐλθὼν ἐπυνθάνετο περὶ αὐτῶν .
ἤδη δὲ πάντων τετελευτηκότων ἕνα μόνον περιόντα εὑρών , ὡς ἐπὶ μηνύσει τῶν ἐπιζητουμένων μαρτύρων ἔτι πεφυλαγμένον ἐν ζῶσιν , ἐδεῖτο φράζειν , εἴ γε ἱερὰ λείψανα οἶδεν ὑπὸ τὸν δηλωθέντα χῶρον κρυπτόμενα .
ἐπεὶ δὲ διὰ τὰς πρὸς Εὐσεβίαν συνθήκας ἰδὼν αὐτὸν Πολυχρόνιος ὑποπαραιτούμενον καὶ τὴν θείαν ἐπιφάνειαν ἐδήλωσε καὶ τῆς βασιλίδος τὰς ὀχλήσεις καὶ αὐτῶν τὴν ἀμηχανίαν , συνωμολόγησεν ἀληθῆ τὸν θεὸν ἐπιδεῖξαι τῇ κρατούσῃ ·
βούπαιδα γὰρ τότε ὄντα καὶ ὑπὸ γέροντας ἡγουμένους τὴν μοναχικὴν ἐκδιδασκόμενον ἀκριβῶς ἐπίστασθαι μάρτυρας κεῖσθαι παρὰ τὴν τῆς Εὐσεβίας σορόν ·
μὴ εἰδέναι μέντοι , πότερον ὑπὸ τέμενος ἢ ἑτέρωθι κατορωρυγμένοι εἰσί , τῷ πολὺν παρελθεῖν χρόνον καὶ τὴν προτέραν ὄψιν τοῦ τόπου εἰς τὸ νῦν φαινόμενον ἀμειφθῆναι 0 .
καὶ μήν  , ἔφη Πολυχρόνιος , οὐ τὸ αὐτὸ πέπονθα ·
μέμνημαι γὰρ παρατυχὼν τῇ ταφῇ τῆς Καισαρίου γαμετῆς , καὶ ἀναλογιζόμενος ἐκ τῆς πέλας παρακειμένης λεωφόρου εἰκάζω αὐτὴν κεῖσθαι παρὰ τὸν ἄμβωνα  βῆμα δὲ τοῦτο τῶν ἀναγνωστῶν  0 .
οὐκοῦν , ὑπολαβὼν ὁ μοναχὸς εἶπε , καὶ τὴν Εὐσεβίας σορὸν παρὰ τὴν Καισαρίου γαμετὴν ζητητέον , καθότι καὶ περιοῦσαι τὰ πολλὰ συνῆσαν ἀλλήλαις καὶ θανοῦσαι συνέθεντο ἅμα τὰς θήκας ἔχειν .
ἐπεὶ δὲ κατὰ τὰ εἰρημένα ὀρύσσειν ἔδει καὶ τὰ ἱερὰ λείψανα ἀνιχνεύειν , μαθοῦσα ταῦτα ἡ βασιλὶς προσέταξεν ἔχεσθαι τοῦ ἔργου .
ἀνορυγέντος τε τοῦ περὶ τὸν ἄμβωνα χώρου ηὑρέθη ἡ τῆς Καισαρίου γαμετῆς θήκη , καθὼς συνέβαλε Πολυχρόνιος , ὀλίγον δὲ διεστὼς ἐκ πλαγίου κατάστρωμα πλίνθων ὀπτῶν , ἰσόμετρός τε τῇ τούτων περιβολῇ πλὰξ μαρμαρίνη 0 ·
ὑφ ἣν αὐτῆς Εὐσεβίας ἡ σορὸς ἀπεδείχθη καὶ τὸ περὶ αὐτὴν εὐκτήριον ἐπιεικῶς μάλα λευκοπορφύροις μαρμάροις ἠμφιεσμένον 0 ·
τὸ δὲ ἐπίθεμα τῆς θήκης ὥσπερ εἰς ἱερὰν ἐξήσκητο τράπεζαν 0 .
ἐπ ἄκρου δέ , καθ ὃ οἱ μάρτυρες ἔκειντο , τρύπημα μικρὸν ἀνεφάνη .
παρεστὼς δέ τις τοῦ βασιλέως οἴκου ῥάβδον λεπτὴν ἣν ἔτυχε κατέχων διὰ τοῦ τρυπήματος καθῆκε ·
καὶ ἀνιμήσας τῇ ῥινὶ προσήγαγε , καὶ μύρων εὐωδίας ὠσφράνθη .
ἐκ τούτου δὲ ἀγαθαὶ ἐλπίδες τοῖς ἐργαζομένοις καὶ τοῖς ἐφεστῶσιν ἐγένοντο , καὶ σπουδῇ τὴν σορὸν ἀποκαλύψαντες εὑρίσκουσι τὴν Εὐσεβίαν .
τὸ δὲ πρὸς κεφαλὴν αὐτῆς ἐξέχον τῆς θήκης , εἰς κιβωτοῦ σχῆμα περιεξεσμένον , ἰδίῳ ἔνδοθεν ἐκαλύπτετο ἐπιθέματι ·
καὶ ἑκατέρωθεν αὐτῷ πρὸς τὰ χείλη σίδηρος ἐπικείμενος συνεῖχε μολύβδῳ συμπεπηγώς .
ἐπὶ δὲ τοῦ μέσου τὸ αὐτὸ τρύπημα πάλιν ἀναφανὲν ἔτι σαφέστερον ἐδείκνυ ἔνδοθεν ἔχειν τοὺς μάρτυρας .
ὡς δὲ ταῦτα ἠγγέλθη , συνέδραμον εἰς τὸ μαρτύριον ἥ τε βασιλὶς καὶ ὁ ἐπίσκοπος ·
αὐτίκα τε διὰ τῶν ἐπιστημόνων περιαιρεθέντων τῶν σιδηρίων δεσμῶν εὐπετῶς ἐξειλκύσθη τὸ ἐπίθεμα ·
ὑπὸ δὲ τοῦτο μύρα πολλὰ καὶ ἐν τοῖς μύροις ἀλαβαστροθῆκαι ἀργυραῖ δύο ηὑρέθησαν , ἐν αἷς τὰ ἱερὰ λείψανα ἔκειτο .
τότε μὲν οὖν ἡ βασιλὶς εὐχαριστήρια ηὔξατο τῷ θεῷ , τοσαύτης ἐπιφανείας ἀξιωθεῖσα καὶ τῆς εὑρέσεως ἐπιτυχοῦσα τῶν ἱερῶν λειψάνων ·
μετὰ δὲ ταῦτα πολυτελεστάτῃ θήκῃ τιμῶσα τοὺς μάρτυρας παρὰ τὸν θεσπέσιον Θύρσον κατέθετο , δημοτελοῦς ἑορτῆς ὡς εἰκὸς καὶ τῆς προσηκούσης πομπῆς σὺν ψαλμῳδίαις ἐπιτελεσθείσης , ᾗ καὶ ἐγὼ αὐτὸς παρεγενόμην .
καὶ τὰ μὲν ὧδε γενέσθαι οἱ παρατυχόντες τῇ ἑορτῇ μαρτυρήσουσι ·
σχεδὸν γὰρ πάντες ἔτι περίεισιν , καθότι πολλῷ ὕστερον συνέβη Πρόκλου ἐπιτροπεύοντος τὴν Κωνσταντινουπόλεως ἐκκλησίαν .
λόγος δὲ καὶ ἐπὶ ἄλλοις πράγμασι πολλάκις τὸν θεὸν προαναφῆναι τὸ μέλλον τῇ βασιλίδι , καὶ πλεῖστα θεοφίλειαν μαρτυροῦντα συμβῆναι περὶ αὐτὴν καὶ τὰς αὐτῆς ἀδελφάς 0 ·
ἐπεὶ καὶ αὗται τὸν ἴσον πολιτεύονται τρόπον , περὶ τοὺς ἱερέας καὶ τοὺς εὐκτηρίους οἴκους σπουδάζουσαι καὶ περὶ τοὺς δεομένους ξένους καὶ πτωχοὺς φιλοτιμούμεναι .
τράπεζα δὲ καὶ πρόοδος ὡς ἐπίπαν ἡ αὐτὴ πάσαις , κοινῇ τε νύκτωρ καὶ μεθ ἡμέραν τὸν θεὸν ὑμνοῦσι 0 .
καὶ οἷος ἀξιαγάστων γυναικῶν νόμος , ὑφασμάτων καὶ τῶν τοιούτων ἔργων ἐπεμελοῦντο 0 ·